turjo4nis/wikipedia-bn-dump-20250701 huggingface dataset:
আবুল হাশেম খান (দ্ব্যর্থতা নিরসন)

আবুল হাশেম খান বলতে বোঝাতে পারে:

 আবুল হাশেম খান (বীর প্রতীক) –বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
 আবুল হাশেম খান (কুমিল্লার রাজনীতিবিদ) –বাংলাদেশের মুক্তিযোদ্ধা ও কুমিল্লা-৫ আসনের সংসদ সদস্য।
 আবুল হাশেম খান (সাহিত্যিক) –বাংলা একাডেমি সাহিত্য পুরস্কার বিজয়ী বাংলা ঔপন্যাসিক।

আরও দেখুন 

 আবুল হাশেম (দ্ব্যর্থতা নিরসন) –দ্ব্যর্থতা নিরসন পাতা।
 আবুল হাসেম (দ্ব্যর্থতা নিরসন) –দ্ব্যর্থতা নিরসন পাতা।
 মোহাম্মদ আবুল হাশেম –বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি একুশে পদক-এ ভূষিত হন।
 মোহাম্মদ আবুল হাসেম, বীর বিক্রম খেতাব প্রাপ্ত মুক্তিযোদ্ধা।
মাদানি টেকনিক্যাল ইনস্টিটিউট

মাদানি টেকনিক্যাল ইনস্টিটিউট সংক্ষেপে এমটিআই ভারতের উত্তরপ্রদেশের সাহারানপুর জেলার দেওবন্দ শহরে অবস্থিত রাজ্য সরকার কর্তৃক স্বীকৃত একটি কারিগরি কলেজ। খ্যাতনামা পণ্ডিত হুসাইন আহমদ মাদানির নামানুসারে ১৯৯১ সালে এটি প্রতিষ্ঠিত হয়। এর পাঠ্যক্রম DGET (Directorate General of Training) এবং NCVT (National Council on Vocational Training) দ্বারা অনুমোদিত। এই ইন্সটিটিউটে বর্তমানে Draughtsman (Civil), Electrician, Electronics Mechanic, Fitter, Wireman কোর্সসমূহ চালু রয়েছে।

তথ্যসূত্র

ভারতের মহাবিদ্যালয়
উত্তরপ্রদেশের বিশ্ববিদ্যালয় ও কলেজ
উত্তরপ্রদেশের কলেজ
১৮৪৬-এ প্রতিষ্ঠিত শিক্ষাপ্রতিষ্ঠান
হুসাইন আহমদ মাদানি
মুহাম্মদ বশির ইব্রাহিমী

মুহাম্মদ আল-বশির আল-ইব্রাহিমী (১৪ জুন ১৮৮৯ – ২০ মে ১৯৬৫) আলজেরিয়ার একজন ইসলামি পণ্ডিত, সাংবাদিক, ইতিহাসবিদ। তিনি আলজেরিয়ার স্বাধীনতা আন্দোলনের নেতা আব্দুল হামিদ ইবনে বাদিসের  সহযোদ্ধা ছিলেন। তার উত্তরসূরি হিসেবে তিনি তৎকালীন মুসলিম স্কলার সমিতির সভাপতির দায়িত্ব পালন করেছিলেন।

চিত্র

তথ্যসূত্র

১৯৬৫-এ মৃত্যু
১৮৮৯-এ জন্ম
মুসলিম
আরব লেখক
মুসলিম পণ্ডিত
আরব পণ্ডিত
মায়াজ বিন আমর

মায়াজ বিন আমর ছিলেন ইসলামের নবী মুহাম্মদের সহচর। তিনি এবং তাঁর ভাই মুয়াজ ইবনে আমর বদরের যুদ্ধে আবু জাহলকে আহত করেছিলেন।

তিনি আমর ইবনুল জামুহের পুত্র, তবে গোপনে প্রথমে তিনিই ইসলাম গ্রহণ করেছিলেন। হিজরতের পূর্বে মুহাম্মদ মুসআব ইবনে উমাইরকে দাওয়াতি (অন্যকে ইসলামে যোগদানের আমন্ত্রণ জানাতে) কাজ করার জন্য নিযুক্ত করেছিলেন, যা তিনি দুর্দান্তভাবে করেছিলেন। পরিবর্তনের উত্তেজনা আমর বিন জামুহের পরিবারকেও ছাড়েনি। তাঁর তিন পুত্র, মায়াজ ইবনে আমর, মুয়াজ ইবনে আমর এবং খল্লাদ ইবনে আমর, সকলেই ইসলামের দলে প্রবেশ করেছিলেন। তাদের দীক্ষায়, এমনকি তাদের মা, আমরের স্ত্রী হিন্দও শাহাদাহ পাঠ করেছিলেন।

আরও দেখুন 

 সাহাবা
 মুহাম্মাদের নেতৃত্বে যুদ্ধের তালিকা

তথ্যসূত্র

বহিঃসংযোগ 

 www.islamicvoice.com 
 gawaher.com 

বদর যুদ্ধে অংশগ্রহণকারী সাহাবা
পুরুষ সাহাবা
সংনমিত বায়ু

সংনমিত বায়ু () হল বায়ুমণ্ডলীয় চাপ অপেক্ষা অধিক চাপের অধীনে রক্ষিত বায়ু। শিল্পখাতের কলকারখানাগুলির বিভিন্ন প্রক্রিয়াতে শক্তির স্থানান্তরের জন্য সংনমিত বায়ু একটি গুরুত্বপূর্ণ মাধ্যম। এটিকে বিভিন্ন শক্তিচালিত সরঞ্জাম (পাওয়ার টুল) যেমন বায়ুচালিত হাতুড়ি, তুরপুন (ড্রিল), শক্তিচালিত পাকসাঁড়াশি (পাওয়ার রেঞ্চ), ইত্যাদির পাশাপাশি রঙের কণাবর্ষণ (atomization), স্বতশ্চলীকরণের উদ্দেশ্যে বায়ুচালিত চোঙ পরিচালনায়, এমনকি যানবাহনকে সম্মুখে প্রচালনের জন্যও ব্যবহার করা হয়ে থাকে। সংনমিত বায়ু ব্যবহার করে নির্মিত গতিরোধকগুলির কারণে বৃহদাকার রেলগাড়িগুলি আরও নিরাপদে ও আরও দক্ষভাবে চালনা করা সম্ভব হয়েছে। রেলগাড়ি ছাড়াও মহাসড়কের বৃহদাকার মোটরযানগুলিতেও (মালবাহী ট্রাক, বড় বাস, ইত্যাদি) সংনমিত বায়ুচালিত গতিরোধক ব্যবহার করা হয়।

পানির নিচে ডুবসাঁতারুরা সংনমিত বায়ু ব্যবহার করে থাকেন। এই সংনমিত বায়ু হয় একটি পিঠে বহনযোগ্য ডুবসাঁতারুর চোঙপাত্রে (ডাইভিং সিলিন্ডার) উচ্চচাপে রক্ষিত থাকে, অথবা এটিকে অপেক্ষাকৃত নিম্ন চাপে একটি বায়ুনলের মাধ্যমে বা তথাকথিত ডুবসাঁতারুর নাড়ির মাধ্যমে পৃষ্ঠতল থেকে সরবরাহ করা হয়। একই ধরনের ব্যবস্থা বিপজ্জনক বায়ুমণ্ডলীয় পরিস্থিতিতে দমকল কর্মী, খনির উদ্ধারকর্মী ও শিল্পখাতের শ্রমিকদের ব্যবহৃত শ্বাসযন্ত্রে ব্যবহার করা হয়।

ইউরোপে শিল্পখাতে ব্যবহৃত বিদ্যুৎশক্তির ১০% সংনমিত বায়ু উৎপাদনে ব্যবহৃত হয়, যা বছরে ৮০ টেরাওয়াট-ঘন্টা শক্তি ব্যবহারের সমতুল্য।

তথ্যসূত্র

আরও দেখুন

 সংনমিত বায়ুচালন বিজ্ঞান
 বায়ু সংনমক
 কক্ষ নিয়তচাপকরণ
 সংনমিত বায়ুচালিত শুষ্ককারক 
 সংনমক
 বায়ুচালিত ধূলিমুক্তকারক – (সাধারণত ফ্লুরোকার্বন ব্যবহার করে, তবে কিছু কিছু ক্ষেত্রে সংনমিত বায়ু ব্যবহার করা হয়।)
 ঘূর্ণ-স্ক্রু সংনমক

বহিঃসংযোগ

সংনমিত বায়ুশক্তি
শ্বসনীয় বায়বীয় পদার্থ
বায়বীয় প্রযুক্তি
শক্তি সংরক্ষণ
শিল্পখাতের গ্যাস
সংনমিত বায়ুচালন বিজ্ঞান
শ্বসন
শক্তি ভাণ্ডার
শিল্প গ্যাস
সোনামুখী ইউনিয়ন, কাজিপুর

সোনামুখী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন।

তথ্যসূত্র 

কাজিপুর উপজেলার ইউনিয়ন
নলিনীরঞ্জন সেনগুপ্ত

নলিনীরঞ্জন সেনগুপ্ত  (১৮৮৯ ― ১৯৭৩) একজন বাঙালি মানবদরদী চিকিৎসাবিদ ও ধর্মপ্রচারক।

জীবনী
নলিনীরঞ্জন উত্তর ২৪ পরগণা জেলার হালিসহরে জন্মগ্রহণ করেন। ১৯১১ সালে কলিকাতা বিশ্ববিদ্যালয় থেকে এম.বি. পাশ করেন এবং ১৯১৪ সালে এম.ডি হন। প্রথম কয়েক বছর তিনি কলিকাতা মেডিক্যাল কলেজে নিযুক্ত ছিলেন। পরে স্বাধীন চিকিৎসা শুরু করে অল্পদিনের মধ্যেই কলকাতার সুপ্রসিদ্ধ ডাক্তার হিসাবে বিপুল খ্যাতি অর্জন করেন, বিনামূল্যে বহুজনের চিকিৎসা করতেন। চিকিৎসা বিজ্ঞানের বিভিন্ন ধারা বিশেষত করোনারি থ্রমবসিস এবং পালমোনারি এমবলিজম সম্পর্কে তাঁর বেশ কয়েকটি গুরুত্বপূর্ণ প্ৰবন্ধ আছে। হিন্দুধর্মের মূলতত্ত্ব প্রচারের উদ্দেশ্যে শাস্ত্রধর্মপ্রচার সভার প্রতিষ্ঠা করেন নলিনীরঞ্জন সেনগুপ্ত। ভারতে ও ভারতের বাইরে এই সভার প্রায় ৪০০ টি শাখা বিদ্যমান। তিনি অকৃতদার ছিলেন।

তথ্যসূত্র

১৮৮৯-এ জন্ম
১৯৭৩-এ মৃত্যু
বাঙালি চিকিৎসক
বাঙালি ধর্ম সংস্কারক
উত্তর চব্বিশ পরগনা জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
২০২১ ঢাকা প্রিমিয়ার ডিভিশন টুয়েন্টি২০ ক্রিকেট লিগ

২০২১ ঢাকা প্রিমিয়ার ডিভিশন টুয়েন্টি২০ ক্রিকেট লিগ হচ্ছে ঢাকা প্রিমিয়ার ডিভিশন টুয়েন্টি২০ ক্রিকেট লিগ প্রতিযোগিতার দ্বিতীয় আসর, যা মূলত বাংলাদেশে অনুষ্ঠিত একটি টুয়েন্টি২০ ক্রিকেট প্রতিযোগিতা। এই প্রতিযোগিতাটি ২০১৯-২০ ঢাকা প্রিমিয়ার ডিভিশন ক্রিকেট লিগ প্রতিযোগিতার পরিবর্তে আয়োজন করা হয়েছে, যা কোভিড-১৯ এর কারণে স্থগিত করা হয়েছিল এবং সেই নির্ধারিত দলগুলোকেই খেলানো হয়, লিস্ট এ-এর পরিবর্তে টুয়েন্টি২০ ফরম্যাটে।

মূলত, প্রতিযোগিতাটি ২০২১ সালের ৬ মে শুরু হতে শুরু হবার কথা ছিল। পরে, সারাদেশে চলমান লকডাউনের কারণে ২০২১ সালের এপ্রিলে, প্রতিযোগিতাটি ৩১ মে পর্যন্ত স্থগিত করা হয়। ২০২১ এর মে মাসে, বাংলাদেশ ক্রিকেট বোর্ড (বিসিবি) ঘোষণা করে যে, উক্ত প্রতিযোগিতাটিকে ২০২১ আইসিসি টি২০ বিশ্বকাপ প্রতিযোগিতা, এবং বাংলাদেশ সফর করতে আসার জন্য নির্ধারিত অস্ট্রেলিয়া, ইংল্যান্ড এবং নিউজিল্যান্ড সিরিজের প্রস্তুতি হিসাবে গন্য করা হবে। প্রতিযোগিতার সবগুলো খেলা বিসিবি'র অফিসিয়াল ইউটিউব চ্যানেলে সরাসরি সম্প্রচার করা হয়। প্রতিযোগিতার দ্বিতীয় রাউন্ডের সবগুলো খেলা বাতিল করা হয় এবং বৃষ্টির কারণ অন্যান্য খেলাগুলোকে একদিন করে পিছিয়ে নেয়া হয়। ৪ জুন ২০২১, বিসিব প্রতিযোগিতার চতুর্থ থেকে সপ্তম রাউন্ড পর্যন্ত পরিবর্তিত সময়সূচী প্রকাশ করে। ১৭ জুন ২০২১, সুপার লিগ প্রতিযোগিতার সূচী প্রকাশ করা হয়, যেখানে গ্রুপ পর্যায়ের ৬টি সেরা দল পরবর্তী রাউন্ডে উন্নীত হয়।

দল
নিম্নোক্ত দলগুলো প্রতিযোগিতায় অংশ গ্রহণ করে:

 আবাহনী লিমিটেড
 ব্রাদার্স ইউনিয়ন
 গাজী গ্রুপ ক্রিকেটার্স
 খেলাঘর সমাজ কল্যাণ সমিতি
 লিজেন্ডস অব রূপগঞ্জ
 মোহামেডান স্পোর্টিং ক্লাব
 ওল্ড ডিওএইচএস স্পোর্টস ক্লাব
 পারটেক্স স্পোর্টিং ক্লাব
 প্রাইম ব্যাংক ক্রিকেট ক্লাব
 প্রাইম দোলেশ্বর স্পোর্টিং ক্লাব
 শেখ জামাল ধানমন্ডি ক্লাব
 শাইনপুকুর ক্রিকেট ক্লাব

পয়েন্ট তালিকা
গ্রুপ পর্যায়

সুপার লিগ পর্যায়

অবনমন লিগ

সূচী

রাউন্ড রবিন

রাউন্ড ১

রাউন্ড ২

রাউন্ড ৩

রাউন্ড ৪

রাউন্ড ৫

রাউন্ড ৬

রাউন্ড ৭

রাউন্ড ৮

রাউন্ড ৯

রাউন্ড ১০

রাউন্ড ১১

সুপার লিগ

অবনমন লিগ

পরিসংখ্যান

দলীয় পরিসংখ্যান
সর্বাধিক দলীয় সংগ্রহ

ব্যাটিং পরিসংখ্যান 
 সর্বাধিক রান

বোলিং পরিসংখ্যান 
 সর্বাধিক উইকেট

ফিল্ডিং পরিসংখ্যান

তথ্যসূত্র

বহিঃসংযোগ
 ক্রিকইনফোতে প্রতিযোগিতার পাতা 

২০২১
২০২০-২১
২০২১-এ বাংলাদেশী ক্রিকেট
২০০০-০১ থেকে বাংলাদেশের ক্রিকেট মৌসুম
সঞ্চালক (যন্ত্র প্রকৌশল)

যন্ত্র প্রকৌশলের আলোচনায় সঞ্চালক হল এক ধরনের যন্ত্রাংশ যা এটিতে প্রবিষ্ট নিয়ন্ত্রক সংকেত এবং বৈদ্যুতিক শক্তি, ঔদক শক্তি (সংনমিত তরলে সঞ্চিত শক্তি), বা সংনমিত বায়ু শক্তিকে রূপান্তরিত করে যান্ত্রিক শক্তিতে উৎপাদন করে আরেকটি যন্ত্র বা যন্ত্রাংশে সুনিয়ন্ত্রিত সরলরৈখিক বা ঘূর্ণন গতির (বল, মোচড় বল বা টর্ক, সরণ, ইত্যাদি) সৃষ্টি করে। এই কলকৌশলটিকে প্রবাহ নিয়ন্ত্রণ কপাটিকা, পরিমাপযন্ত্র (মিটার), চালকযন্ত্র (মোটর), চোষকযন্ত্র (পাম্প), সুইচ, ইত্যাদিতে ব্যবহার করা হয়। এটিকে ইংরেজি পরিভাষায় অ্যাকচুয়েটর (Actuator) বলা হয়।

একটি সঞ্চালক কাজ করার জন্য দুইটি জিনিসের প্রয়োজন হয়: একটি নিয়ন্ত্রক সংকেত ও একটি শক্তির মূল উৎস। একটি নিয়ন্ত্রক ব্যবস্থা নিয়ন্ত্রক সংকেতটি প্রেরণ করে। নিয়ন্ত্রক সংকেতটি আপেক্ষিকভাবে কম শক্তিবিশিষ্ট হয়ে থাকে এবং এটি কোনও বৈদ্যুতিক নিয়ন্ত্রক ব্যবস্থা, যান্ত্রিক নিয়ন্ত্রক ব্যবস্থা, সফটওয়্যার (পরিগণক নির্দেশনাসামগ্রী), এমনকি মানুষের দ্বারা সৃষ্ট হতে পারে। সঞ্চালকটির শক্তির মূল উৎস হল বৈদ্যুতিক প্রবাহ, ঔদক চাপ বা সংনমিত বায়ুচাপ। যখন নিয়ন্ত্রক ব্যবস্থাটি সঞ্চালকে একটি নিয়ন্ত্রক সংকেত সরবরাহ করা হয়, তখন সেটি উৎসের শক্তিকে যান্ত্রিক গতিতে রূপান্তরিত করে। এটি এক ধরনের স্বতশ্চালন বা স্বতশ্চালিত নিয়ন্ত্রণ প্রক্রিয়া।

একটি সঞ্চালক সরলরৈখিক গতি কিংবা ঘূর্ণন গতি উৎপাদন করতে পারে। যেসব সঞ্চালক সরলরৈখিক গতি উৎপাদন করে, তাদেরকে সরলরৈখিক সঞ্চালক বলে। এগুলি একটি নির্দিষ্ট সরলরৈখিক পথ ধরে একটি নির্দিষ্ট সীমা পর্যন্ত অগ্র-পশ্চাৎ যাওয়া-আসা করতে পারে। অন্যদিকে ঘূর্ণন গতি উৎপাদনকারী সঞ্চালকগুলিকে ঘূর্ণন সঞ্চালক বলে, যা একটি বৃত্তাকার পথ ধরে আবর্তন করে। ঘূর্ণন সঞ্চালকগুলি একটি নির্দিষ্ট পথ দ্বারা সীমাবদ্ধ থাকে না, বরং একই দিকে যতক্ষণ খুশি আবর্তন করে যেতে পারে।

সঞ্চালকগুলিতে সরবরাহকৃত শক্তি বিভিন্ন ধরনের হতে পারে। সরবরাহকৃত শক্তির উপর ভিত্তি করে একটি সঞ্চালক বৈদ্যুতিক, সংনমিত বায়ুচালিত বা ঔদক প্রকৃতির হতে পারে। বৈদ্যুতিক সঞ্চালকগুলির সুবিধা হল এগুলি সরল, ব্যয়সাশ্রয়ী, কম কোলাহল উৎপাদী ও শক্তির দক্ষ ব্যবহার করে; এগুলির অসুবিধা হল অন্যান্য সঞ্চালকের তুলনায় এগুলির গতিবেগ কম এবং এগুলি ভারী বোঝার জন্য উপযোগী নয়। সংনমিত বায়ুচালিত সঞ্চালকগুলিতে বায়ুশূন্য স্থান (ভ্যাকুয়াম), বায়ুর চাপ ও বায়ুর প্রবাহকে কাজে লাগিয়ে দ্রুতি ও মোচড় বল নির্ধারণ করা হয়। এগুলি দুইটি বিন্দুর মধ্যে দ্রুত সরণের ক্ষেত্রে এবং অবস্থানগত সঠিকতা খুব গুরুত্বপূর্ণ নয়, এমন সব ক্ষেত্রের জন্য বেশি উপযুক্ত। এগুলির অসুবিধা হল এগুলিতে কপাটিকা, নল ও বায়ু সংনমকের প্রয়োজন হয়। ঔদক সঞ্চালকগুলিতে একটি নলের মধ্যে রক্ষিত উচ্চচাপের দ্বারা সংনমিত  তরল ব্যবহার করে একটি পিস্টনদণ্ড অগ্র-পশ্চাৎ চালনা করা হয়; তরলের চাপ যত বেশি হয়, মোচড় বল তত বেশি হয়। এগুলি রৈখিক, ঘূর্ণন বা দোলন গতি উৎপাদন করে এবং সাধারণত ১০ কিলোনিউটনের চেয়ে বেশি ভারী বোঝার জন্য উপযুক্ত। কিন্তু এগুলির অসুবিধা হল এগুলি অপেক্ষাকৃত কম দক্ষ, আগুন লাগার ঝুঁকি থাকে এবং এগুলিতে কপাটিকা (ভাল্ভ), চোষকযন্ত্র (পাম্প), চৌবাচ্চা (ট্যাংক), নমনীয় তরলবাহী নল (হোসপাইপ) ও নিয়ন্ত্রকযন্ত্র ব্যবহার করা ও রক্ষণাবেক্ষণ করার প্রয়োজন হয়।

তথ্যসূত্র

সঞ্চালক
দ্য গডস অফ মার্স

দ্য গডস অফ মার্স (ইংরেজি: The Gods of Mars; অনুবাদ: মঙ্গল গ্রহের দেবতারা) হল মার্কিন লেখক এডগার রাইস বারোজের লেখা একটি সায়েন্স ফ্যান্টাসি উপন্যাস। এটি বারোজের বারসুম ধারাবাহিকের দ্বিতীয় বই। জন কার্টার ও তাঁর স্ত্রী ডেজাহ থোরিস এই উপন্যাসের প্রধান চরিত্র। ১৯১৩ সালের জানুয়ারি থেকে মে মাসের মধ্যে দি অল-স্টোরি পত্রিকায় পাঁচটি পর্বে ধারাবাহিক আকারে উপন্যাসটি প্রথম প্রকাশিত হয়। ১৯১৮ সালের সেপ্টেম্বর মাসে এ. সি. ম্যাকক্লার্গ কর্তৃক একটি সম্পূর্ণ উপন্যাসের আকারে প্রকাশিত হয়। পরবর্তীকালে এটির অনেকগুলি সংস্করণও প্রকাশিত হয়েছিল।

তথ্যসূত্র

উল্লেখপঞ্জি

বহিঃসংযোগ 

 
 
 প্রোজেক্ট গুটেনবার্গে উপন্যাসটির পাঠ
 
 ইআরবিজাইন অলংকৃত গ্রন্থপঞ্জি: দ্য গডস অফ মার্স ভুক্তি

১৯১৩-এর মার্কিন উপন্যাস
১৯১৩-এর ফ্যান্টাসি উপন্যাস
১৯১৩-এর কল্পবিজ্ঞান উপন্যাস
মার্কিন ফ্যান্টাসি উপন্যাস
মার্কিন কল্পবিজ্ঞান উপন্যাস
এডগার রাইস বারোজের মঙ্গলীয় উপন্যাস
ধারাবাহিক আকারে প্রথম প্রকাশিত উপন্যাস
আর্গোসি পত্রিকায় প্রথম প্রকাশিত উপন্যাস
পরকাল-বিষয়ক উপন্যাস
এ. সি. ম্যাকক্লার্গ প্রকাশিত উপন্যাস
সায়েন্স ফ্যান্টাসি উপন্যাস
মঙ্গল গ্রহের প্রেক্ষাপটে উপন্যাস
মার্কিন কাল্পনিক উপন্যাস
পর্বক্রমে প্রথম প্রকাশিত উপন্যাস
২০১০ আইসিসি মহিলা বিশ্ব টুয়েন্টি২০

২০১০ আইসিসি মহিলা বিশ্ব টুয়েন্টি২০ ছিল একটি আন্তর্জাতিক টি২০ প্রতিযোগিতা যা ওয়েস্ট ইন্ডিজে ২০১০ এর মে মাসে খেলা হয়েছিল। এটি ছিল আইসিসি মহিলা বিশ্ব টুয়েন্টি২০ এর দ্বিতীয় সংস্করণ। অস্ট্রেলিয়া প্রথমবারের জন্য নিউজিল্যান্ডকে হারিয়ে বিশ্ব চ্যাম্পিয়ন হয়। ফাইনাল খেলার আসর বসেছিল কেনসিংটন ওভাল, বার্বাডোসএ।

গ্রুপ

গ্রুপ পর্ব

গ্রুপ এ

গ্রুপ বি

নক-আউট পর্ব

আরও দেখুন
আইসিসি মহিলা টি২০ বিশ্বকাপ
২০১০ আইসিসি বিশ্ব টুয়েন্টি২০

আইসিসি মহিলা বিশ্ব টুয়েন্টি২০
সতী কাজানোভা

স্যাটানে সেতগালিভনা কাজানোয়া (, জন্ম ২ অক্টোবর ১৯৮২ কাবার্ডিনো-বাল্কারিয়ায়), যিনি সতী কাজানোভা () নামে বেশি পরিচিত হলেন একজন রুশ গায়ক, ফ্যাশন মডেল, অভিনেত্রী এবং টিভি ব্যক্তিত্ব। ২০১০ সালের মে পর্যন্ত তিনি রুশ পপ গার্ল গ্রুপ ফ্যাব্রিকা (রুশ: Фабрика; ইংরেজিতে ফ্যাক্টরি) এর তিন কণ্ঠশিল্পীর মধ্যে একজন ছিলেন। ২০০২ সালে তিনি রুশ রিয়্যালিটি শো স্টার কারখানা  তে ফ্যাব্রিকার সদস্য হিসেবে প্রথম আসরে অংশ নিয়েছিলেন। যেখানে তারা দ্বিতীয় স্থান অর্জন করেছিল।

তিনি ২০০৬ সালে সর্বাধিক স্টাইলিশ মহিলা গায়ক  হিসেবে তিনি আস্ট্রার পুরস্কার পান।

২০০৯ সালের ৫ অক্টোবর তিনি  অ্যাডিজিয়া  প্রজাতন্ত্রের রাষ্ট্রপতি আসলান টাকাকুশিনভ দ্বারা সম্মানিত শিল্পী উপাধিতে ভূষিত হয়েছিলেন। মহাত্মা গান্ধীর ১৫০ তম জন্মবার্ষিকী উপলক্ষে ভারতের রুশ দূতাবাস গায়িকা সতী কাজানোভার গাওয়া গান্ধীর প্রিয় ভজন বৈষ্ণব জন তো গানটির ভিডিও পোস্ট করে। তিনি  সেতার এবং অন্যান্য ভারতীয় বাদ্যযন্ত্রসহ গান  গেয়েছিলেন।

প্রাথমিক জীবন 
তিনি ১৯৮২ সালের ২ শে অক্টোবর  সোভিয়েত সমাজতান্ত্রিক প্রজাতন্ত্রের স্বায়ত্তশাসিত কাবার্ডিনো-বলারিয়ানের ভারখনি কুরকুজন গ্রামে সেতগলি তালোস্তানোভিচ ক্যাসানভ ও ফাতেমা ইসমাইলোভনার কন্যা হিসেবে জন্মগ্রহণ করেছিলেন। তার তিন বোন : স্বেতলানা, মেরিনা এবং মদিনা।

তিনি নলচিক শহরের কাবার্ডিনো-বালকরিয়ান স্কুল অফ কালচার এবং আর্টস  থেকে একাডেমিক গানে ডিগ্রি অর্জন করেছেন। আঞ্চলিক প্রতিযোগিতা "নলচিক ডনস" এর বিজয়ী হন। তিনি রুশ  একাডেমিতে উচ্চশিক্ষা অর্জন করেছেন। পপ গানে প্রধানত জিনসিন । একসময় তিনি ক্যাসিনোতে গায়ক হিসাবে কাজ করেছিলেন । ২০১৪ সালে তিনি এ ওগারেভ  কোর্সের অ্যাক্টর ডিগ্রি নিয়ে রুশ বিশ্ববিদ্যালয় থিয়েটার আর্টস (জিআইটিআইএস) থেকে  স্নাতক হন।

ব্যক্তিগত জীবন 
তিনি রুশ একাডেমি অফ মিউজিক থেকে পড়াশোনা করেছেন এবং তিনি মস্কোয় থাকেন।

সতীর জন্ম কাবার্ডিনো-বালকরিয়ায় । তিনি  অ্যাডিজে  জাতির লোক।তিনি মুসলিম পরিবারে বড় হন। পরে তিনি হিন্দুধর্ম গ্রহণ করেন এবং নিরামিষ ও যোগব্যায়াম অনুশীলন করতে শুরু করেন। ২০১৭ সালের ৮ অক্টোবর  সতী  ইতালীয় ফটোগ্রাফার স্টেফানো  টিয়োজোর সাথে ভ্লাদিকাভকাজে বিয়ে করেন। সতী এবং তাঁর স্বামী মরিশাসের হিন্দু গুরু স্বামী বিশ্বানন্দের অনুসারী।

তথ্যসূত্র

বহিঃসংযোগ 

 
 
 লাইভনার্নেটে সতী কাজানোভা কমিউনিটি
 
 সতী কাজানোভা এবং স্টেফানো টিওজোর বিয়ে  
  ১৯৮২-এ জন্ম‎
জীবিত ব্যক্তি
হিন্দুধর্মে ধর্মান্তরিত
ইসলাম থেকে হিন্দুধর্মে ধর্মান্তরিত
রুশ হিন্দু
কাবার্ডিনো-বালকারিয়ার ব্যক্তি
রাশিয়ার সার্কাসিয়ান ব্যক্তি
রুশ পপ সঙ্গীতশিল্পী
২১ শতাব্দীর রুশ গায়ক
২১ শতাব্দীর রুশ নারী গায়ক
গোল্ডেন গ্রামোফোন পুরস্কার বিজয়ী
রয়্যাল একাডেমী অফ মিউজিকের প্রাক্তন শিক্ষার্থী
রাশিয়ান একাডেমি অফ থিয়েটার আর্টস প্রাক্তন শিক্ষার্থী
লিসা কুড্রো

লিসা ভালেরি কুড্রো  (  জন্ম: ৩০ জুলাই ১৯৬৩)  একজন আমেরিকান অভিনেত্রী, কৌতুকাভিনেতা, লেখক এবং প্রযোজক। ১৯৮০-এর দশকের বেশ কয়েকটি টেলিভিশন সিটকমে হাজির হওয়ার পরে, ১৯৯০ এর দশকে কুড্রো আমেরিকান সিটকম ফ্রেন্ডসে 'ফিবি বুফে'র চরিত্রে অভিনয়ের জন্য আন্তর্জাতিক সুনাম অর্জন করেছিলেন। যা জন্য তিনি  প্রাইমটাইম এমি এবং স্ক্রিন অ্যাক্টরস গিল্ড পুরস্কার অর্জন করেছেন। কুড্রো ফিবির যমজ বোন উরসুলাকে ফ্রেন্ডস এবং ম্যাড অ্যাবাউট ইউ উভয়ে চিত্রিত করেছিলেন । কুড্রো বেশ কয়েকটি পুরস্কার পেয়েছেন, যার মধ্যে রয়েছে, ছয়টি মনোনয়নের মধ্য থেকে একটি কৌতুক সিরিজে অসাধারণ  সহ-অভিনেত্রীর জন্য প্রাইমটাইম এমি অ্যাওয়ার্ড, ১২ টি মনোনয়নের মধ্য থেকে দুটি স্ক্রিন অভিনেতা গিল্ড অ্যাওয়ার্ডস এবং একটি গোল্ডেন গ্লোব অ্যাওয়ার্ড মনোনয়ন । সিরিজটি প্রচারিত হওয়ার সময় তার ফ্রেন্ডস চরিত্রটি ব্যাপক জনপ্রিয় ছিল এবং পরবর্তীতে আমেরিকান টেলিভিশনের অন্যতম সেরা মহিলা চরিত্র হিসাবে স্বীকৃত হয়েছিল।

তথ্যসূত্র

বহিঃসংযোগ

 
 
 Emmys.com -এ লিসা কুন্ড্রো 
 

জীবিত ব্যক্তি
১৯৬৩-এ জন্ম
২০শ শতাব্দীর মার্কিন অভিনেত্রী
২০শ শতাব্দীর মার্কিন কৌতুকাভিনেত্রী
২১শ শতাব্দীর মার্কিন অভিনেত্রী
২১শ শতাব্দীর মার্কিন কৌতুকাভিনেত্রী
জার্মান ইহুদি বংশোদ্ভূত মার্কিন ব্যক্তি
পোলীয় ইহুদি বংশোদ্ভূত মার্কিন ব্যক্তি
বেলারুশীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
ইহুদি লেখিকা
ইহুদি মার্কিন লেখক
ক্যালিফোর্নিয়ার অভিনেত্রী
ক্যালিফোর্নিয়ার চিত্রনাট্যকার
মার্কিন ইহুদি অভিনেত্রী
মার্কিন নারী চিত্রনাট্যকার
মার্কিন কণ্ঠাভিনেত্রী
মার্কিন কৌতুকাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
লস অ্যাঞ্জেলেসের অভিনেত্রী
হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী
স্যাটেলাইট পুরস্কার বিজয়ী
২১শ শতাব্দীর মার্কিন ইহুদি
২০শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন কৌতুকাভিনয়শিল্পী
মার্কিন জীববিজ্ঞানী
লস অ্যাঞ্জেলেসের লেখক
১০৯ নং ওয়ার্ড, কলকাতা পৌরসংস্থা

ওয়ার্ড নং ১০৯, কলকাতা পৌরসংস্থা হালতু (কালিকাপুর), সন্তোষপুর (বোরাখোলা-নন্দন কানন-পূর্ব দিগন্ত- সার্ভে পার্ক ), অজয় নগর, হাইল্যান্ড পার্ক, এর অংশগুলি নিয়ে ১২ নং-এ কলকাতা পৌরসংস্থা প্রশাসনিক বিভাগ  চক গড়িয়া, নিউ গড়িয়া, শ্রীনগর, হাতিবাড়ি, নয়াবাদ, বিকাশ গুহ কলোনী / দাসপাড়া, পঞ্চসায়ার (শহীদ স্মৃতি কলোনী-বাঘা যতীন পার্ক), বুধের হাট এবং মুকুন্দপুর (সিং বারী-নিতাই নগর-পূর্বালোক-স্টেডিয়াম নগর-যমুনা নগর-অহল্যা নগর- গ্রিন পার্ক-চিট কালিকাপুর-সত্যজিৎ কানন-বিবেকানন্দ পার্ক) দক্ষিণ কলকাতায় অবস্থিত ভারতের পশ্চিমবঙ্গ রাজ্য ।

ভূগোল 
ওয়ার্ড নং ১০৯  উত্তরে কালিকাপুর এবং চকজেনিয়াগাছি মৌজার সীমানা দিয়ে সীমানা গেছে; পূর্বে পূর্ব মেট্রোপলিটন বাইপাস, কালিকাপুর, বড়খোলা, চকগনিয়াগাছি, নয়াবাদ ও চকগরিয়া মৌজার পূর্ব সীমানা; দক্ষিণে কালিকাপুর, নয়াবাদ ও চকগরিয়া মৌজার দক্ষিণ সীমানা দিয়ে; এবং পশ্চিমে পঞ্চান্নগ্রাম খাল এবং পূর্ব রেলপথ দ্বারা। 

ওয়ার্ডটি কলকাতা পুলিশের পূর্ব বিভাগের পূর্ব যাদবপুর, সার্ভে পার্ক এবং পঞ্চসায়ার থানা পরিবেশন করে।

নির্বাচনের ফলাফল 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং যাদবপুরের (বিধানসভা কেন্দ্র) একটি অংশ part

তথ্যসূত্র

বহিঃসংযোগ 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
নূর মোহাম্মদ নিজামপুরী

নূর মুহাম্মদ নিজামপুরী উনবিংশ শতাব্দীর একজন আধ্যাত্মিক ব্যক্তিত্ব বা পীর ছিলেন। উনার পূর্ব-পুরুষগণ ছিলেন গজনীর অধিবাসী ছিলেন। তিনি সৈয়দ আহমদ বেরলভির তিনজন গাজীর অন্যতম। কথিত আছে নিজামপুরী গজনীর সুলতান পুত্র যুবরাজ বখতিয়ার কুতুজ এর ৭ম পুরুষের বংশধর। উলামা মাশায়েখ গণের কাছে তিনি ‘হাজি নিজামপুরী রহমতল্লাহি আলাইহি’ নামে পরিচিত। স্থানীয় জনসাধারণ তাকে ‘সুইসা’ (সূফী সাহেব> সুইসা) বলে সম্বোধন করেন।

পূর্বপুরুষদের ভারতে আগমনঃ 

নিজামপুরীর পূর্বপুরুষ বখতিয়ার কুতুজ আলম পরিবারসহ দিল্লিতে আসেন। অবার কেউ কেউ বলেন তারা গজনী থেকে নোয়াখালী হিজরত করেন। নিজামপুরীর পিতার নাম মোহাম্মদ ফানাহ্। তিনি নোয়াখালীর অধিবাসী ছিলেন। এখানেই নিজামপুরীর জন্ম হয়।

জন্ম, শৈশব ও শিক্ষাজীবনঃ 

হযরত নূর মুহাম্মদ নিজামপুরীর জন্ম সাল সম্পর্কে সঠিক তথ্য জানা যায় নি। ধারণা করা হয়, তিনি ১৭৭৫-১৭৮৫ সালের মাঝামাঝি সময়ে জন্মগ্রহণ করেন। ১৭৯০ সালে পিতার নিকট তার শিক্ষাজীবনের সূচনা হয়।  প্রাথমিক শিক্ষা সমাপ্তির পর উচ্চশিক্ষার জন্য তিনি কলকাতা আলিয়া মাদ্রাসায় ভর্তি হন। এই মাদ্রাসা থেকেই তিনি তাফসীর ও হাদীস বিষয়ে উচ্চশিক্ষা লাভ করেন। উচ্চাশিক্ষা সমাপ্ত হওয়ার পর তিনি এখানেই শিক্ষক হিসেবে যোগদান করেন।

বিপ্লবী জীবনঃ 

সৈয়দ আহমদ বেরলভি ছিলেন নিজামপুরীর মুর্শিদ বা পীর ছাহেব। ১৮২২ সালে কলকাতায় তিনি মুর্শিদের নিকট বায়াত বা শিষ্যত্ব গ্রহণ করেন। জীবনের দীর্ঘসময় তিনি ব্রেলভীর সান্নিধ্যে অবস্থান করেন। ১৮২৬ সালে উপমহাদেশের মুসলিমদের ব্রিটিশদের গোলামি থেকে মুক্ত করার জন্য ব্রেলভী সীমান্তবর্তী অঞ্চল-পেশোয়ার,পাঞ্জাব অভিযান শুরু করেন। নিজামপুরী এসব অভিযানে অংশগ্রহণ করেন। ১৮৩১ সালে সাইয়েদ আহমদ ব্রেলভী ব্রিটিশ বিরোধী জিহাদের ডাক দেন।

নিজামপুরী ছিলেন এই জিহাদের অন্যতম সিপাহশালার। তিনি জুমার খুতবায় ভারতীয় মুসলিমদের ইংরেজ বিরোধী জিহাদে উদুদ্ধ করেন। বালাকোট যুদ্ধে তিনি স্বশরীরে অংশগ্রহণ করেন। বালাকোটের ঘটনার পর তিনি কিছুকাল আত্মগোপনে চলে যান। এরপর থেকে তিনি ‘গাজীয়ে বালাকোট’ হিসেবে পরিচিতি লাভ করেন। নিজামপুরীর জীবনের শেষসময় গুলো কাটে উত্তর চট্টগ্রামের মিরসরাই উপজেলার নিজামপুর পরাগনার ১০ নং মিঠানালা ইউনিয়নের মলিহাইশ গ্রামে। এই অঞ্চলের দিকে নিছবত করেই নূর মুহাম্মদকে নিজামপুরী বলা হয়।

মৃত্যু 

১৮৫৮ সালের ১ নভেম্বর তিনি মৃত্যুবরণ করেন। ঢাকা-চট্টগ্রাম ট্রাং রোডের সুফিয়া রোডে থেকে তিন মাইল পশ্চিমে মিঠানালা ইউনিয়নের মলিহাইশ গ্রামে তার মাজার অবস্থিত।

তার নামেই প্রতিষ্ঠিত হয় উত্তর চট্টগ্রামের দ্বীনি বিদ্যাপীঠ সুফিয়া নূরিয়া ফাজিল মাদ্রাসা। মাদ্রাসাটি প্রতিষ্ঠা করেন আব্দুল গণি।

মূল্যায়ন 

উপমহাদেশে সাইয়েদ আহমদ শহীদের জিহাদ আন্দোলন নিয়ে প্রায় ২০ বছর গবেষণা করে তিন খণ্ডের গ্রন্থ রচনা করেছেন মরহুম মাওলানা গোলাম রসুল মেহের। গত শতাব্দীর ষাটের দশকে লাহোর থেকে প্রকাশিত তার সে গ্রন্থের তৃতীয় খণ্ডে ‘সুফী নূর মুহাম্মদ  বাঙ্গালী’ শিরোনামে তিনি তিন লাইনের একটি মূল্যায়ন তুলে ধরেছেন। লিখেছেন- 

লাখনৌ থেকে প্রকাশিত বিশ্ববিখ্যাত ইসলামী পণ্ডিত সাইয়েদ আবুল হাসান আলী নদভী রাহ. রচিত ‘তারীখে দাওয়াত ওয়া আযীমত’ গ্রন্থে বলা হয়েছে-

তথ্যসূত্র 

ইসলামি ব্যক্তিত্ব
মাদ্রাসা-ই আলিয়া, কলকাতার প্রাক্তন শিক্ষার্থী
মাদ্রাসা-ই আলিয়া, কলকাতার শিক্ষক
১৮৫৮-এ মৃত্যু
বৃহত্তর নোয়াখালীর ইসলামি ব্যক্তিত্ব
এদিমিলসন ফের্নান্দেস

এদিমিলসন ফের্নান্দেস রিবেইরো (; জন্ম: ১৫ এপ্রিল ১৯৯৬; এদিমিলসন ফের্নান্দেস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।

২০১৬ সালে, এদিমিলসন সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। একই বছরে তিনি সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৪ ম্যাচে ১টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

প্রারম্ভিক জীবন 
এদিমিলসন ফের্নান্দেস রিবেইরো ১৯৯৬ সালের ১৫ই এপ্রিল তারিখে সুইজারল্যান্ডের সিয়নে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 
 
 
 
 
 
 
 
 
 

১৯৯৬-এ জন্ম
জীবিত ব্যক্তি
এসিএফ ফিওরেন্তিনার খেলোয়াড়
সুইজারল্যান্ডীয় ফুটবলার
সুইজারল্যান্ডের আন্তর্জাতিক ফুটবলার
মাইনৎস ০৫-এর খেলোয়াড়
উয়েফা ইউরো ২০২০-এর খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
ফুটবল মধ্যমাঠের খেলোয়াড়
সেরিয়ে আ-এর খেলোয়াড়
ইংল্যান্ডে প্রবাসী ফুটবলার
ইতালিতে প্রবাসী ফুটবলার
সুইস সুপার লিগের খেলোয়াড়
জার্মানিতে প্রবাসী ফুটবলার
২০২২ ফিফা বিশ্বকাপের খেলোয়াড়
স্তাদ ব্রেস্তোয়া ২৯-এর খেলোয়াড়
পুরুষ ফুটবল মধ্যমাঠের খেলোয়াড়
লিগ ১-এর খেলোয়াড়
সুইজারল্যান্ডের অনূর্ধ্ব-২১ আন্তর্জাতিক ফুটবলার
সেকোস্টেরয়েড

সেকোস্টেরয়েড (  ) হলো এক ধরনের স্টেরয়েড  যার একটি "ভাঙ্গা" রিং থাকে। Secare অর্থ ক্রিয়া ল্যাটিন "কাটা থেকে" থেকে শব্দ secosteroid আহরিত,   এবং 'স্টেরয়েড'। সেকোস্টেরয়েডকে স্টেরয়েডের একটি উপশ্রেণী হিসাবে বর্ণনা করা হয়  যা স্টেরয়েড থেকে প্রাপ্ত। 

সেকোস্টেরয়েডগুলির প্রকার বা সাবক্লাসগুলি প্যারেন্ট স্টেরয়েড কঙ্কালের কার্বন পরমাণু দ্বারা সংজ্ঞায়িত হয় যেখানে রিং বিভাজন হয়েছে। উদাহরণস্বরূপ, স্টেরয়েড বি-রিংয়ের कार्बन পরমাণু সি 9 এবং সি 10 (একইভাবে 5,6-সেকোস্টেরয়েডস, 13,14-স্টেরয়েডস ইত্যাদির) মধ্যকার বন্ধনের বিচ্যুতি থেকে প্রাপ্ত 9,10-সেকোস্টেরয়েড )।

প্রোটোটাইপিকাল সেকোস্টেরয়েড হল কলিক্যালসিফেরল (ভিটামিন ডি 3 )। 

কিছু ননস্টেরয়েডাল ইস্ট্রোজেন, যেমন ডোজিনোলিক অ্যাসিড এবং অ্যালেনলিক অ্যাসিডও সেকোস্টেরয়েড বা সেকোস্টেরয়েড জাতীয় যৌগ।

তথ্যসূত্র

বহিঃসংযোগ 

 

সেকোস্টেরয়েড
স্টেরয়েড